南歌子

《南歌子》，词牌，唐教坊曲名。

此詞有單調、雙調，
單調者始於溫庭筠詞，因詞有「恨春宵」句，名《春宵曲》。
張泌詞本此添字，因詞有「高卷水晶簾額」句，名《水晶簾》，又有「驚破碧窗殘夢」句，名《碧窗夢》。鄭子聃有「我愛沂陽好詞」十首，更名《十愛詞》。

雙調者有平韻仄韻兩體。
平韻者始自毛熙震詞，周邦彥、楊無咎、僧揮五十四字體，無名氏五十三字體，俱本此添字。

仄韻者始《樂府雅詞》，惟石孝友詞最為諧婉，周邦彥詞名《南柯子》，程垓詞名《望秦川》，田不伐詞有「簾風不動蝶交飛」句，名《風蝶令》。

第一體 
單調二十三字，五句三平韻。

词牌格式

例词 
温庭筠

手裡金鸚鵡。胸前繡鳳凰。偷眼暗形相。不如從嫁與。作鴛鴦

第二體 
單調二十六字，五句三平韻。

词牌格式

例词 
张泌

錦薦紅鸂鶒。羅衣繡鳳凰。綺疏飄雪北風狂。簾幕晝垂無事。鬱金香。

第三體 
雙調五十二字，前後段各四句三平韻。

词牌格式

例词 
毛熙震

惹恨還添恨。牽腸即斷腸。凝情不語一枝芳。獨映畫簾閒立、繡衣香。
　
暗想為雲女。應憐傅粉郎。晚來輕步出閨房。髻慢釵橫無力。縱猖狂。

秦观

玉漏迢迢尽，银潢淡淡横。梦回宿酒未全醒。已被邻鸡催起、怕天明。

臂上妆犹在，襟间泪尚盈。水边灯火渐人行。天外一钩残月、带三星。

第四體 
雙調五十二字，前後段各四句三平韻。

词牌格式

例詞 
辛棄疾

散髮披襟處。浮瓜沉李時。涓涓流水細侵階。鑿箇池兒、喚箇月兒來。

畫棟頻搖動。紅蕖盡倒開。鬥勻紅粉照香腮。有箇人兒、把箇鏡兒猜。

第五體 
雙調五十三字，前後段各四句三平韻。

词牌格式 
●●○○●句 ○○●●○韻　●○○●●○○韻　●●○○讀 ○●●○○韻

○●○○●句 ○○●●○韻　●○○●●○○韻　●●○○○讀 ○●●○○韻

例詞 
《花草粹編》無名氏

夕露霑芳草。斜陽帶遠村。幾聲殘角起譙門。撩亂棲鴉、飛舞鬧黃昏。

天共高城遠。香餘繡被溫。客程常是可銷魂。怎向人心頭、橫著個人人。

第六體 
雙調五十四字，前後段各四句三平韻。

词牌格式 
◎●○○●句 ○○●●○韻　◎○○●●○○韻　◎●⊙○○●讀 ⊙●○○韻

◎●○○●句 ○○●●○韻　◎○○●●○○韻  ⊙●◎○○●讀 ◎●○○韻

例詞 
周邦彥

膩頸凝酥白。輕衫淡粉紅。碧油涼氣透簾櫳。指點庭花低映、雲母屏風。

恨逐瑤琴寫。書勞玉指封。等閒贏得瘦儀容。何事不教雲雨、略下巫峰。

第七體 
雙調五十二字，前後段各四句三仄韻。

词牌格式 
○◎○⊙●句 ○○⊙●●韻　○○○●●○●韻　●●○○讀 ○●●○●韻

○●○⊙◎句 ●○⊙●●韻  ◎○○●●○●韻  ●●◎○讀 ○●●○●韻

例詞 
石孝友

春淺梅紅小。山寒嵐翠薄。斜風吹雨入簾幕。夢覺西樓、嗚咽數聲角。

歌酒工夫嫩。別離情緒惡。舞衫寬盡不堪著。若比那回、相見更消削。

注釋

參考資料 
《欽定詞譜》卷五

词牌